कविता - व्यंग
होली सम्मलेन 26 / 03 /05 फागून के लहार में , चुनावी सरगर्मी शांत हो गईल ,
आ वोट ना भईल रल त ,प्रणाम भईया प्रणाम भईया सबे कहत रल ,
अब त बुझाता कि सब नेतवन के, देहांत हो गईल |
जीतल के हारल के , तबो केहू के पूछ नईखे ,
इहंवा के कहो , बुझाता कि पूरा बिहार में कुछ नईखे |
पूरा सीट कवनो दल के , मिलल ना अबकी ,
सबे आपन जोड़- तोड़ लगवले रल जबकी |
त जीतल दल के मनसा पर , पानी गईल फिरी ,
काहे कि रामविलास सब माजा , कईले किर- किरी |
समर्थन देंगे न लेंगे के , लगा दिहले नारा ,
आ लालू - नीतिश के नईया,फंसवले बिच धारा |
ना समर्थन कोई के मिलल , ना बनल सरकार ,
त बूटा सिंह कहले , रास्ट्रपति शासन लगावल बा दरकार |
त पत्नी शासन ख़तम , आ रास्ट्रपति शासन सुरु ,
तहिये से पुलिस के , चोरवा भईले गुरु |
रास्ट्रपति शासन बिहार में , अबकी ह आठवां चरण ,
आ खूब नू जोर पकडले बा , बिहार में अपहरण |
दिने - दुपहर डंका पड़े , लुटा जाता दुकान ,
तबहूँ इहाँ पुलिस के कवनो , शान ना गुमान |
गलतियो से चोरी का बखत , आजाले कवनो अफसर ,
त बुढ - बुजुर्ग हाथ जोडले एगो , कह देले कफसल |
पकडीं हजूर देखीं होदे , चोरवा भागल जाता ,
तले डांट के कहले सिपाही , चुप बुरबक तोरा तनको बुझाता |
हमनी के बानी सन पैदल , ओकनी के लगे बा गाडी ,
आ पुलिस चौकी के अगोरी , ओकर टूटल बा केंवाडी |
त ना कामे नेता जी अईहें , ना कामे सिपाही ,
हम ईहे कहें कि सबका , मिल के रहे के चाहीं |
त काम धंधा सब बाद में होई , होली मिलन समारोह में जुट ,
आ सब चिंता छोड़ के ,फागुन के माजा लुट |
मनोज मजनूं
awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva